આ વખતના અંકમાં અખબારોએ જેની ખાસ નોંધ લીધી નથી એવી બે બાબતો તરફ વધુ ધ્યાન આપ્યું છે. દુનિયાઆખીને અત્યારે ફૂટબોલજ્વર ચઢ્યો છે, અખબારો પાનેપાનાં ભરીને દરેક મેચની ઝીણવટભરી વાતો લખે છે, પણ ટીવી પર વર્લ્ડકપની મેચીઝ લાઇવ જોવાની મજા જેનાથી ચાર ગણી ચઢી જાય છે એ ટેક્નોલોજીસ વિશે ભાગ્યે જ ક્યાંય કશું વાંચવા મળ્યું છે. અત્યારે ભલે ફૂટબોલનો વર્લ્ડકપ છે એટલે એની વાત કરીએ, પણ ક્રિકેટની વાત કર્યા વિના સ્પોર્ટ્સની વાત અધૂરી જ રહે. ઉર્વીશ કોઠારીએ ફૂટબોલ અને ક્રિકેટ બંનેમાં ચોક્સાઈ અને મનોરંજન ઉમેરતી વિવિધ ટેક્નોલોજીની વાત ઊંડાણપૂર્વક આલેખી છે.